《次韵奉和仙居知县程奉民述（时程君为人所诬》
明代·王叔英

麟凤在赤霄，黄尘乱豺虎。
慨息道路难，涕泣每交下。
吁嗟壮士行，或有神灵护。
云电以为旌，雷霆以为鼓。
纵有斧凿手，何能重伤女？丑类自含私，昊天明有睹。

作者简介：（?—1402）明浙江黄岩人，字元彩，号静学。洪武中与方孝孺等并征，辞归。二十年，以荐为仙居训导，擢汉阳知县。建文元年，召为翰林修撰，上资治八策。方孝孺欲行井田，叔英寄书谓古制不可行于今。燕王兵至，奉命募兵，行至广德。知大势已去，书绝命词，自经于玄妙观。